**Forretningsudvalgsmøde nr. 8, 2017-2018**

**Onsdag den 24. januar 2018 kl. 16.00 – 18.00  
Sted:** Hollænderhaven, Fuglebakken 3, 4760 Vordingborg**.**

**Deltagere**: Anders J. Andersen, Helene Hansen, Winnie Lindner, samt Niels Jørgen Abildgaard og Henrik Hjort Madsen

**Afbud:** Stella Steengaard. Anders J. Andersen

|  |  |  |  |
| --- | --- | --- | --- |
|  |  |  |  |
| **Dagsorden:** | | |  |

1. **Køreplan Årsmødet.**

Der skal indkaldes til Årsmødet senest den 5. februar 2018 (30 dage før).

Deadline for indstilling/genindstilling af kandidater til FU er den 13. februar (21 dage før). Deadline for udsendelse af endelig dagsorden med kandidatliste og indkomne forsalg er den 20. februar (14 dage før).

**Forslag til Temadebat på Årsmødet**: Handicappolitiske mål og værdier for Vordingborg Kommune oplæg v/ Borgmester Mikael Smed. Stella Steengaard kontakter Mikael Smed.

**Forslag til Dirigent:** Anders J. Andersen – Anders J. Andersen har sagt ja til at være dirigent.

**Skriftlig Beretning for afdelingen samt netværkene og repræsentanter i råd og bestyrelser. -** Deadline 8. februar 2017 - for bidrag

**Forslag til Handlingsplan 2018-19** – Det indstilles at vi drøfter form og indhold samt at netværkene bidrager med, hvad de syntes der er vigtigt at få med.

**/. Bilag**:

[Handlingsplan 2017-18](http://www.handicap.dk/lokalafdelinger/kort/sjaelland/vordingborg/dokumenter/9006/)

[DH’s handlingsplan 2018-21](http://www.handicap.dk/politik/vidensbank/?text=vi+kan)

**Beslutning:** Hvert netværk bidrager til punkter og eventuelle ændringer til handlingsplan. Deadline d. 8. februar. På baggrund af bidrag laver Stella og Helene et udkast til handlingsplan.

**Følgende er på valg:**

**FU medlemmer for 2 år**:

Anders J. Andersen, DHF (stiller ikke op til genvalg)

Dorthe Nielsen, LEV indstilles til valg

Helene Hansen, Autismeforeningen (stiller op til genvalg)

**FU Suppleanter:**

Niels Jørgen Abildgaard – (stiller op til genvalg)

Henrik Hjorth Madsen – (stiller op til genvalg)

**Intern revisor:** Otto Jensen. (Winnie spørger Otto om interesse for genvalg)

**Intern revisorsuppleant**: Dorthe Nielsen - *stiller ikke op til genvalg.* Jette Rosenberg spørges om interesse for valg.

Alle kandidater skal indstilles/genindstilles af grundorganisation.

**Beslutning***:* Indstillinger skal sendes til Stella Steengaard senest d. 13. februar.

1. **Udkast til Årsregnskab 2017**

Udkast Årsregnskab skal fremsendes til DH centralt senest d. 1. februar og er næsten klar til revision når de sidste udgifter er bogført

**Bilag/**. Udkast til Årsregnskab

**Beslutning:** Winnie orienterede om regnskabet. Når de sidste tal er på plads, indkaldes der til revision.

1. **Forslag til Møde & Aktivitetsplan 2018**

Møderne i Handicaprådet er nu fastlagt og der vedlægges et forslag til mødeplan for 2018. Datoerne afstemmes med Hollænderhaven inden mødet - så der kan komme ændringer.

**Det indstilles -** at vi drøfter forslag til mødeplan for FU og Bestyrelsen, hvilke dialogmøder vi skal prioritere samt hvornår og hvordan de afvikles og om vi skal arrangere ekskursion til Handicaporganisationernes Hus - for de, som måtte være interesseret og bede om en omvisning der. Der er nok flere, som ikke har set huset – eller måske godt vil gense det. Vi kunne kombinere det med noget andet relevant og givende – ikke nødvendigvis tilgængelighed – men hvad det måtte kunne være

**Bilag/.** Møde og Aktivitetsplan 2018

**Beslutning:** Aktivitetsplanen indstilles til godkendelse i bestyrelsen.Der planlægges et dialog- og temamøde omkring overgang fra ung til voksen i løbet af efteråret.Børn/Unge Netværket laver en åben aften med Kend din sag, klag din ret i løbet af foråret.

1. **Status på samarbejdet – DH-afdelinger i tidligere Storstrøms Amt**

DH-Guldborgsund har besluttet ikke længere at ville samarbejde med DH-Vordingborg, så længe DH-Vordingborgs formand, Stella, deltager i møderne.

Siden 2013 har været formaliseret samarbejde med halvårlige fælles fu-møder mellem DH-afdelingerne i det tidligere Storstrøms Amt. DH-Næstved har dog i perioden ikke haft en aktiv DH-afdeling. I dette forum samarbejdes om opgaver, som fx indstilling til regionale og flerkommunale DH-repræsentationer og fælles arrangementer.

For alle DH-afdelinger har DH-Vordingborg haft ansvar for at arrangere og afvikle: Afdelingskursus for frivillige i DH (2013), Rekruttering og fastholdelse af frivillige – over to dage (2014), Styrk retssikkerheden (2015), Afdelingskursus (2016), Folkemøde Møn – 2 dage (2017). Økonomi er søgt for afdelingerne samlet. DH-Vordingborg har stået for regnskabet.

Ifm. indstillinger til tillidshverv i slutningen af nov. 2017 konstateres udenfor DH-Vordingborg, at formanden for DH-Vordingborg ikke er lovligt valgt, Stella bor ikke i kommunen, og derfor er Stellas indstillinger p.va. DH-Vordingborg ulovlige/ugyldige. Korrespondance findes som bilag. Efterfølgende har Janus Tarp, formand i UlykkesPatientforeningen, informeret Kenneth og Ingrid, som er UlykkesPatientforeningens repræsentanter i hhv. DH-Guldborgsund og DH-Faxe, om at formandsvalg i DH-afdelinger … *”er et anliggende for afdelingen selv, men at man ikke behøver være bosiddende i den respektive kommune for at være formand og som sådan repræsentere afdelingen udadtil.”*

Ved fælles fu-møde 13. dec. 2017, forlader Kenneth og Bjarne mødet i vrede. DH-Guldborgsund beslutter 15. jan. 2018 at ophøre samarbejdet – citat fra referat:

Fællesmødet i Vordingborg – evaluering.

Det gik ikke særligt godt, efter et ubehageligt indlæg fra Stella forlod Kenneth og Bjarne mødet.

Bent M. Laver et skriv til Dh-Vordingborg at samarbejdet ophører. Vi vil ikke finde os i den måde Stella styrer det på denne uanstændige måde hun fremføre sig på Vi vil gerne samarbejde men under forudsætning af at Stella ikke deltager. Og at fremtidige møder bliver under et turnusrul. Og desuden tager Bent M. Kontakt til Lolland om fælles samarbejde. Dette er et enstemmigt FU- udvalg der bakker op om det.

Bent Munch mailer beslutningen til DH-Vordingborg og informerer DH-centralt om beslutningen. Samtidig orienterer Bent Munch om at *”kommende samarbejde omkring årets Folkemøde Møn, bortfalder.”*

Fra bilaget med mailkorrespondance ses at Gert Mortensen på vegne af DH-Lolland 30. nov. 2017 skriver: *”Vi har heller ikke behov for deltagelse i fællesmøde i december 2017, når tillid er brudt uden forhandling.”*

**Det indstilles** – at drøfte hvordan ser vi kommende DH-samarbejder lokalt og hvad svarer vi DH-Guldborgsund?

**Beslutning:** DH- Vordingborg tager Guldborgsund beslutning til efterretning. DH-Vordingborg samarbejder gerne, men kun på lige vilkår og uden at der stilles betingelser. Det forsøges at etablere samarbejde med Faxe og Næstved og evt. Stevns.

**/. Bilag:** Vist til orientering

**Citater fra referater forud for DH-Guldborgsund 15. jan. 2018 opsiger samarbejdet**

* **19. april 2017** Fælles fu-møde i Hollænderhaven - se bilag
* **24. april 2017** – referat DH-Guldborgsund

Fællesmødet 19-4 Vordingborg. Bent sørger for at alle fremover får indkaldelsen til fællesmødet. Bjarne var utilfreds med at ikke alle var forberedt, selv om der var gået et halvt år. Rose nævner at vi heller ikke selv var helt klar, omkring nogle valg.

* **26. juni 2017** – referat DH-Guldborgsund

Folkemøde Møn. Vi skal finde nogen ti at komme Lørdag fra 12.45 og en time frem, og vi skal lave en vagtplan for lørdag. Rose møder kl 8 og laver kaffe, og Kenneth kommer kl 9.30 hvem kommer i løbet af dagen og hjælper til i teltet ? Laila kommer kl. 12 – 16 om lørdagen

* **21. aug. 2017** – referat DH-Guldborgsund

Folkemøde. Kenneth, Bjarne og Rose deltager om Fredagen, og også om lørdagen, Hvor Bent.M og Laila også kommer

* **25. sept. 2017** – referat DH-Guldborgsund

Folkemøde Møn – 25-16.08.17 – evaluering. Rose har lavet en meget grundig og kritisk evaluering af forløbet af vores indsats på folkemødet. Der er absolut plads til forbedringer. På FU-mødet i oktober tages punktet op igen for at diskutere, hvordan det kan gøres bedre. Desuden evalueres med de øvrige kommuner i samarbejdet (Vordingborg, Nakskov, Faxe).

* **23. okt. 2017** – referat DH-Guldborgsund

Folkemøde Møn status. Der var ikke plads nok i teltet til det vi ville, så evt skal vi begrænse sig, ellers skal vi have et støre telt. Vi skal også være bedre til at have struktur på dagene og teltet, vi vender det på fælles FU i december

* **11. dec. 2017** – referat DH-Guldborgsund, lagt på hjemmesiden 16. dec., hvor fælles fu-møde var 13. dec.

Fællesmøde i Vordingborg. Der skal andre boller på suppen, det er ikke Vordingborg der bestemmer totalt, det skal ændres, inden der bliver mere samarbejde.   
Bent Munch tilføjer til referatet: Vi skal tilbage til det positive samarbejde, ellers koncentrerer vi os fremover om samarbejde med Lolland.

* **13. dec. 2017** Fælles fu-møde i Hollænderhaven – se bilag
* **15. jan. 2017** beslutter DH-Guldborgsund – citat fra referat:

Fællesmødet i Vordingborg – evaluering.

Det gik ikke særligt godt, efter et ubehageligt indlæg fra Stella forlod Kenneth og Bjarne mødet.

Bent M. Laver et skriv til Dh-Vordingborg at samarbejdet ophører. Vi vil ikke finde os i den måde Stella styrer det på denne uanstændige måde hun fremføre sig på Vi vil gerne samarbejde men under forudsætning af at Stella ikke deltager. Og at fremtidige møder bliver under et turnusrul. Og desuden tager Bent M. Kontakt til Lolland om fælles samarbejde. Dette er et enstemmigt FU- udvalg der bakker op om det.

**Folkemøde Møn 2017 – forberedelse, afvikling og evaluering**

* **19. april 2017**

Fælles fu-møde, aftaler vedr. FMM17 (uddrag)

Fælles arrangement på folkemødet Møn den 25 og 26 august. V/ Winnie og Kenneth  
Kenneth og Winnie fremlægger oplæg til skabelon for valgmødet DN 26 august om ”lige adgang til sundhedsvæsnet” samt budget for aktiviteten.  
Vibeke, Winnie og Kenneth (Evt Anders) kommer med en plan til hvad den time på blande bolcher scenen skal bestå af i  form af debat

Børn og unge netværket DH-Vordingborg fremlægger oplæg til ungedagen den 25 august samt budget herfor. Stella og Helene er tovholdere.  
Der skal udarbejdes en ansvars og opgavefordeling for alle 5 DH afd (…) Winnie er tovholder her

* **I slutningen af juni**

Winnies mand, Poul, dør 26. juni 2017. Forinden har Poul været alvorligt syg i nogle uger.

* **Ugen efter**

Stella orienterer Kenneth om at Winnie ikke er i stand til at medarrangere lørdagen, om Kenneth kan alene? Kenneth ville gerne og ønsker bl.a. at arrangere på scenen med regionspolitikerne.

Helene og Stella har arrangeret ungedagen. Telt mm. står DH-Vordingborg også for.

* **Mandag den 14. aug. 2017**

Stella kontakter Kenneth mhp. status FMM17 forud for fu-møde i DH-Vordingborg 16. aug. FMM17 har også efterlyst arrangement og navn for oplæg på scenen lørdag, så det kan annonceres på FMM17-hjemmesiden.

Kenneth har intet aftalt eller arrangeret. Oplyser det har været svært. Vil forsøge at finde ud af noget og melde tilbage inden fu-mødet 16. aug. 2017 i DH-Vordingborg. Stella tilbyder at være behjælpelig.

* **Tirsdag 15. aug. og onsdag 16. aug. 2017**

Flere opkald til Kenneth for at høre, hvorvidt det lykkedes og om der må findes alternativ løsning. Flere beskeder lægges på tlf.svarer. Kenneth vender ikke tilbage.

* **Onsdag 16. aug. 2017**

Fu-mødet i DH-Vordingborg, Stella indstiller, at DH aflyser deltagelse i FMM17 om lørdagen. Det kan ikke nås at blive arrangeret. Der er godt en uge til FMM17 og i den mellemliggende weekend er Stella bortrejst og har svært ved at bidrage. Men fu vil ikke aflyse og på det efterfølgende bestyrelses-/formøde samme dag fordeles opgaver, og i løbet af et par dage stables program for voksendagen på benene – både i teltet og på scenen. Mange mennesker i DH-Vordingborg yder en kæmpe holdindsats. Helene udarbejder vagtplan, men det kniber med tilbagemeldinger. Alligevel lykkes det at stille et hold. Stor ros til alle.

* **Fredag 25. aug. og lørdag 26. aug. 2017**

FMM17 afvikles. Helene og Stella er ansvarlige for fredagen og Stella bliver ene-ansvarlig for lørdagen. Rose og ægtefælle (DH-Guldborgsund) har meldt sig til at stå for det praktiske begge dage – fx. kaffebrygning mm. Det fungerer rigtig fint. Også ros her. En række andre praktiske opgaver varetages af DH-Vordingborg, telt/borde/stole, indkøb og afhentning af forplejning, afhentning og aflevering af DH roll-ups og bannere, laminerede programmer for dagene og vagtplan lagt i DH-teltet og løsning af div. løbende opgaver som opstår. Ansvarlige for indlæg/aktivitet gør en stor indsats. Det går planmæssigt og godt. De enkelte grundorganisationer organiserer egne frivillige. Bent Munch har ikke tilmeldt sig vagtplanen, men kommer i DH-teltet om lørdagen. Begge dage er mange besøg i teltet. Succesen er overvældende. DH-Vordingborg er ansvarlig for afrigning i DH-teltet. Flere hjælper.

(UlykkesPatientforeningens eget telt er ved siden af, hvor Kenneth Nielsen er aktiv. Og Høreforeningen har også eget telt til FMM17, hvor Bjarne Hansen er aktiv. Begge fra DH-Guldborgsund.)

Alle med opgaver i DH-teltet evaluerer efterfølgende skriftligt. Samles hos Helene/Stella. Roses evaluering kommer 18. sept. 2017. Drøftes i DH-Guldborgsund 25. sept. 2017 og i referatet noteres: *” (… ) en meget grundig og kritisk evaluering af forløbet (…)* Der *er absolut plads til forbedringer. På FU-mødet i oktober tages punktet op igen for at diskutere, hvordan det kan gøres bedre.”* Fra oktober-mødet refereres: ”*Vi skal også være bedre til at have struktur på dagene og teltet, vi vender det på fælles FU i december.”* I mødereferatet fra 11. dec. 2017 noteres om forberedelse til fælles fu-møde 13. dec.: *”Der skal andre boller på suppen, det er ikke Vordingborg der bestemmer totalt, det skal ændres, inden der bliver mere samarbejde.”*

**4.** Winnie indstilles til KKR.

1. **Eventuelt:** Voksen/ældre Netværket er tovholdere for en ekskursion til Handicaporganisationernes Hus.
2. **Godkendelse af referat:** Referatet godkendt

Referent   
Helene Hansen